પપ્પા એ પસંદ કરેલા ખાનદાન ઘર ના નમાલા મૂરતિયા જોડે પરણી ને સાસરે આવી.શરુઆત માં તો બે-ચાર વરસ બધું સારું ચાલ્યું પણ એક દિવસ સાસુ સસરા એ ઘર માં થી કાઢી મૂકયા.ભાડા નું મકાન રાખી ને નવો સંસાર ચાલુ કર્યો પણ પતિ સાવ નકામો, કંઈ કામ ધંધો આવડે નહી અને જે ધંધો કરે એમાં નુકસાન કરી ને આવે.એવા માં અમે બે માં થી ત્રણ થયાં.આર્થિક બદહાલી એ ઘર નો બરાબર ભરડો લઈ લીધો.અને એક દિવસ મારો પતિ અમને બંને ને મૂકી ને ભાગી ગયો.મારી હાલત ખૂબ ખરાબ થઈ ગઈ.ઘર નો ખર્ચ અને છોકરા ને ઉછેરવા ની જવાબદારી મારી ઉપર આવી પડી.